A pedagógus neve: Darmstädterné Marton Anita

Tanítási foglalkozás: tanóra

Csoport: 4. osztály

Időpont: 2019. szeptember 10.

A tanítási foglalkozás témája: év eleji ismétlés

Célkitűzés:3. osztályban tanult ismeretek felelevenítése, átismétlése

Tantárgyi kapcsolatok: magyar nyelv és irodalom, rajz, ének zene

|  |  |  |  |  |
| --- | --- | --- | --- | --- |
| **Időkeret** | **Az foglalkozás menete** | **Módszerek** | **Eszközök** | **Fejlesztési területek** |
| 5 perc | Ráhangolódás   * légző gyakorlat   Hangoztassuk egy levegővel hosszan a -ó, á í hangokat.  Hangoztassuk röviden a  k, l, b hangokat!   * mozgásos gyakorlatok   Körözzünk: a vállunkkal,  a csuklónkkal  zongorázzunk az ujjainkkal. | frontális munka |  | helyes légzéstechnika, finommotorika |
| 5 perc | Betűrejtvény  A táblán betűkígyót láttok. Olvassátok össze a kígyó -nak minden harmadik betűjét. Megfejtésül egy kedvelt szókapcsolatot kaptok.  *Megfejtés: nyári szünet*  Néhány mondatban megbeszéljük a szünetben történteket. | frontális munka | tábla képe | figyelemfejlesztés, szókincsbővítés  gondolkodás. koncentrálás |
| 5 perc | Motiváció  Olvasok nektek egy verset. Hallgassátok figyelmesen!  Az interaktív táblán kivetítek nektek egy képet. Jól nézzétek meg!  Hogyan kapcsolódik össze a két alkotás? / azonosságok -különbségek  Mit láttok a képen?  Milyen a hangulata a képnek/ versnek?  Hogy érzed magad, miközben a képet nézed, és hallgattad a verset? | padsoronkénti munka | interaktív tábla  *Csengery Kristóf: Rajz a nyárról / a verset a csoport megkapja /*  *Vaszary János: Rimini strand* | figyelem, gondolkodás, észlelés, érzékelés  szókincsfejlesztés, szociális érzékenység |
| 8 perc | Főnevek, igék, melléknevek keresése.  Mindenki homlokára ragasztok egy kis ábrát. Találjátok meg az azonosakat és alkossatok 4 csoportot!  1.cs.- Írjatok a képről színeket!  2.cs.-Gyűjtsetek a versből igéket!  3.cs.-Gyűjtsetek a képről főneveket!  4.cs.-adjatok az embereknek nevet! | csoportmunka  ellenőrzés csoportonként szóban | kis, ragadós képecskék | gyorsaság, figyelem, tolerencia, |
| 5 perc | Madárkalitka játék  A vízhez hozzátartoznak a madarak is. Soroljunk fel vízi madarakat!  A madarakat kalitkába zárjuk. Utasításra történő helycsere.  *Ha azt hallod, MADÁR a madarak változtatnak helyet. Ha azt hallod, KALITKA, akkor a kalitkának állt gyerekek változtatják a helyüket. Ha azt hallod, MADÁRKALITKA, mindenki mozog és új párt és helyet keres magának.* | frontális munka |  | figyelem, alkalmazkodó képesség, taktilis fejlesztés, tolerancia |
| 10 perc | Mondatfajták alkotása  csoportalkotás.  Mindenki asztalára letettem egy puzzle darabot. Találjátok meg a kép többi darabját és alkossatok 5 csoportot!  Csoportonként írjatok a képről 3 darab:  -kijelentő  kérdő  -felkiáltó  -felszólító  -óhajtó mondatot | csoport munka  Ellenőrzés: Minden csoport szószólója felolvassa a mondatokat. | puzzle darabok  5 nagyalakú kép három darabra vágva | gondolkodás, figyelem emlékezet, szociális fejlesztés, tolerancia |
| 6-7 perc | Az óra értékelése, lezárása.  Hogy érezted magad az órán? Mi tetszett/ nem tetszett? Miért?  Hallgassuk meg a PANCSOLÓ KISLÁNY című zeneszámot!  Táncoljunk rá önfeledten! | Frontális munka | CD lejátszó vagy interaktív tábla | nagymozgások, önbecsülés, szociális fejlesztés. |

**BETŰREJTVÉNY**

a l n b r y ő o á d o r k h i m n s t c z é y ü x w n t s e j v t

Megfejtés: nyári szünet

Vaszary János: Rimini strand



Homlokra ragasztható kicsi képek

   

Puzzle képei / a képek A4-s papíron vannak /

 

  